open-index/open-wikipedia-markdown huggingface dataset:
Ալոյիսիոս

**Ալոյիսիոս ** (իսկական անունը՝ Լուի Մարի Պիդու, , ), ֆրանսիացի հայերենագետ, թատերագիր, մանկավարժ։

## Կենսագրություն
1664 թվականին Հռոմի «Պրոպագանդա» քարոզչական կազմակերպության կողմից Կղեմես Գալանոսի հետ ուղարկվել է Լվով։ Այստեղ նրանք հայերի համար հիմնել են պապական դպրանոց։ Գալանոսի մահից հետո (1666) Ալեյիսիոսը դարձել է նրա տնօրենը։

Գրել է Հռիփսիմե կույսին նվիրված հայերեն չափածո ողբերգություն («Մարտիրոսաթիւն սրբոյն Հռիփսիմէի», հրատարակված «Բազմավեպ», 1884, №10-12, 1885, № 1-9, 1886, № 1-3), որը 1668 թվականին բեմադրվել է այդ դպրանոցում։

## Ստեղծագործություններ
Գալանոսի հետ կազմել է «Բնաբանութիւն, այսինքն ֆիզիկա» ձեռնարկը։ Ունի լեհահայոց պատմությանը վերաբերող իտալերեն մի հիշատակարան, որը լեհերեն թարգմանությամբ 1876 թվականին Վարշավայում հրատարակել է Ա. Պավինսկին։ Այն լեհերենից հայերեն է թարգմանել Ս. Մալխասյանցը և 1884 թվականին տպագրել Կ. Եզյանցի հրատարակած «Բռնի միութիւն հայոց Լեհաստանի ընդ եկեղեցւոյն Հռովմայ» գրքում։

## Ծանոթագրություններ

## Գրականություն
* Անասյան Հ. Ս., Հայկական մատենագիտություն, հ. 1, Ե., 1959։

Կատեգորիա:Մանկավարժներ
Կատեգորիա:Ֆրանսիացիներ
Կատեգորիա:Ֆրանսիացի հայագետներ
Կատեգորիա:Ֆրանսիացի թատերագիրներ
Կատեգորիա:Ֆրանսիացի մանկավարժներ
Կատեգորիա:Ֆրանսիացի քահանաներ
Կատեգորիա:Ֆրանսիացի միսիոներներ
Կատեգորիա:Ստեղծագործական կեղծանուններ
Ալոստերիկ կարգավորում

մինի
**Ալոստերիկ կարգավորում** (ալո... +  – տարածական), կենդանի օրգանիզմում նյութափոխանակության ինքնակարգավորման հիմնական ձևերից մեկը։

Նյութափոխանակության ընթացքում առաջացող միացություններն ազդում են սպիտակուցների տարածական կառուցվածքի վրա և կարգավորում նրանց գործունեությունը։

Ալոստերիկ վերածումների է ենթարկվում այն սպիտակուցների տարածական կառուցվածքը, որոնք կազմված են ալոստերիկ կարգավորիչներով միացած ենթամիավորներից։

## Կարգավորիչներ
Ալոստերիկ կարգավորիչները ֆերմենտային շղթաների գործունեության վերջնական պրոդուկտներն են, ազդում են շղթայի միայն առաջին ռեակցիան կատալիզող սկզբնական ֆերմենտի վրա և արգելակում նրա գործունեությունը։ Այստեղից էլ ալոստերիկ կարգավորմանը տրվել է նաև արգելակում վերջնական պրոդուկտով անվանումը։ Նման ձևով է կարգավորվում բջիջում սպիտակուցների փոխարկման հետևանքով առաջացած նյութերի քանակական սինթեզը։

Գենետիկական ապարատի ալոստերիկ կարգավորումը հայտնաբերել են ֆրանսիացի գիտնականներ Ֆ. ժակոբը, Ժ. Մոնոն, Ա. Լվովը (նոբելյան մրցանակ, 1965)։

## Գրականություն
* Jeremy M. Berg, John L. Tymoczko, Lubert Stryer: *Biochemie.* 6 Auflage, Spektrum Akademischer Verlag, Heidelberg 2007. ISBN 978-3-8274-1800-5.
* Donald Voet, Judith G. Voet: *Biochemistry.* 3. Auflage, John Wiley & Sons, New York 2004. ISBN 0-471-19350-X.
* Bruce Alberts, Alexander Johnson, Peter Walter, Julian Lewis, Martin Raff, Keith Roberts: *Molecular Biology of the Cell*, 5. Auflage, Taylor & Francis 2007, ISBN 978-0-8153-4106-2.

## Արտաքին հղումներ
* Instant insight introducing a classification system for protein allostery mechanisms from the Royal Society of Chemistry

Կատեգորիա:Սպիտակուցներ
Կատեգորիա:Ֆերմենտներ
Ալոտրիոմորֆություն

thumb|220px
**Ալոտրիոմորֆություն **, քսենոմորֆություն ( - օտարոտի), մագմատիկ հալոցքից միաժամանակ բյուրեղացող միներալներից որևէ մեկի արտաքին ձևերի ենթարկվածությունը մյուսների ձևերին։

Ալոտրիոմորֆային միներալները չունեն իրենց բյուրեղային ցանցին բնորոշ գծագրություն։ Մասամբ սեփական և հարևան բյուրեղների գծագրությունն ունեցող միներալները կոչվում են հիպիդիոմորֆային։ Ալոտրիոմորֆությանը հակառակ նշանակություն ունի *իդիոմորֆաթյունը*։

## Գրականություն
* Rudolf Graubner: Lexikon der Geologie, Minerale und Gesteine. Emil Vollmer Verlag GmbH, München 1980, ISBN 3-87876-327-1, S. 416.
* Hans Murawski, Wilhelm Meyer: Geologisches Wörterbuch. 12. Auflage. Spektrum Akademischer Verlag, Heidelberg 2010, ISBN 978-3-8274-1810-4, S. 6.

Կատեգորիա:Հանքաբանություն
Կատեգորիա:Պետրոլոգիա
Ադրիանո Ալպագո-Նովելլո

**Ադրիանո Ալպագո Նովելլո** () (), իտալացի ճարտարապետ, արվեստաբան։ ՀՀ ԳԱԱ պատվավոր դոկտոր

## Կենսագրություն
Ծնվել է հուլիսի 20-ին, Բելլունոյում (Իտալիա)։ Բյուզանդական արվեստի պատմություն է դասավանդում Միլանի պոլիտեխնիկական ինստիտուտում, ուր 1968 թվականին հիմնել է Հայկական միջնադարյան ճարտարապետության ուսումնասիրության կենտրոն։

## Ստեղծագործություններ
1964 թվականին գրել է «Լե Մուզե» (*«Le Muse»*) արվեստի հանրագիտարանի «Հայկական ճարտարապետություն» հոդվածը, 1969 թվականին թարգմանել է Բ. *Ֆլեչերի* «ճարտարապետության պատմությունը համեմատական մեթոդով» գիրքը՝ ավելացնելով հայկական ճարտարապետությանը նվիրված էջեր։

## Աշխատանք
Գլխավորել է 1967 թվականին և 1969 թվականին Խորհրդային Հայաստան, իսկ 1970 թվականին՝ Վասպուրական, Անի, Կիլիկիա այցելած իտալական գիտարշավախմբերը։ 1968 թվականին Արմեն և Հակոբ Մանուկյան եղբայրների հետ հիմնել է «Հայ ճարտարապետության վավերագրեր» («Documenti de architettura Armena») մատենաշարը։

Միլանի հայ գաղութի աջակցությամբ կազմակերպել է «Հայկական ճարտարապետությունը 4-18 դարերում» ցուցահանդեսը, որ Իտալիայից բացի ցուցադրվել է նաև Ավստրիայում, Արգենտինայում, Բրազիլիայում, Ուրուգվայում, ԱՄՆ-ում, ԳՖՀ-ում, Շվեյցարիայում, Լիբանանում, Իրանում։ Ալպագո Նովելլոի անցյալի արվեստը դիտում է ոչ միայն իբրև պատմական երևույթ, այլև մեկնաբանում արդի արվեստի զարգացման տեսանկյունից։

## Հայերեն հրապարակումները
* Սիրիայի հայկական ճարտարապետական կոթողները։ «Գարուն», 1994, թիվ 2, էջ 61։
* Ապագան հին սիրտ ունի։ «Գարուն», 2000, թիվ 2, էջ 81։

## Ծանոթագրություններ

## Արտաքին հղումներ
* ADRIANO ALPAGO-NOVELLO PASSED AWAY, by Azg daily, 2005 

Կատեգորիա:Իտալացի ճարտարապետներ
Կատեգորիա:Հայագետներ
Կատեգորիա:Իտալացի արվեստաբաններ
Միխայիլ Ալպատով

**Միխայիլ Վլադիմիրովիչ Ալպատով** (, ), ռուս խորհրդային արվեստաբան։ Պրոֆեսոր (1943)։ ԽՍՀՄ գեղարվեստների ակադեմիայի անդամ (1954)։

## Կենսագրություն
Ծնվել է նոյեմբերի 27 (դեկտեմբերի 10)-ին, Մոսկվայում։ Գրել է ռուսական ու արտասահմանյան արվեստին նվիրված աշխատություններ, որոնք աչքի են ընկնում ըմբռնումների յուրօրինակությամբ, գրական ոճի և գեղարվեստական վերլուծության ցայտունությամբ, փաստական հարուստ նյութով։

## Ծանոթագրություններ

## Գրականություն
* Алпатов Михаил Владимирович // Великий Новгород. История и культура IX—XVII веков: энциклопедический словарь. — СПб.: Нестор-История, 2007. — С. 69.
* *Данилова И. Е.* Феномен Алпатова // Вопросы искусствознания. 1994. № 4. С. 473—480.
* *Дудочкин Б. Н.* Вехи творческой судьбы // Вопросы искусствознания. 1994. № 4. С. 481—488.
* *Соколов М. Н.* Алпатов Михаил Владимирович // Большая российская энциклопедия. Т. 1. М., 2005. С. 519.

Կատեգորիա:20-րդ դարի պատմաբաններ
Կատեգորիա:Խորհրդային տղամարդ գրողներ
Կատեգորիա:Ռուս արվեստագետներ
Կատեգորիա:Ռուս մանկավարժներ
Կատեգորիա:Խորհրդային հուշագիրներ
Կատեգորիա:Խորհրդային արվեստաբաններ
Կատեգորիա:Խորհրդային մանկավարժներ
Կատեգորիա:Գիտնականներ այբբենական կարգով
Կատեգորիա:20-րդ դարի մանկավարժներ
Կատեգորիա:Գրողներ այբբենական կարգով
Կատեգորիա:Մանկավարժներ այբբենական կարգով
Խոլունիցա

**Խոլունիցա ** (), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վյատկա գետի ձախ ափից 579 կմ հեռավորության վրա։ Գետի երկարությունը կազմում է 23 կմ։

## Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 10010300312111100034921
* Կոդը ըստ հիդրոլոգիական հետազոտության (ՌԴ) — 111103492
* Ավազանի կոդը — 10.01.03.003
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

## Ծանոթագրություններ

Կատեգորիա:Ռուսաստանի գետեր
Ալրաղաց

մինի|աջից
**Ալրաղաց**, հատիկից ալյուր արտադրող ձեռնարկություն։ Հատիկը աղալու տեխնիկան անցել է զարգացման մեծ ճանապարհ՝ նախնադարյան աղորիքից մինչև ժամանակակից ալրաղացները։ Վերջինները, սովորաբար, լրիվ էլեկտրիֆիկացված են ու մեքենայացված։ Հատիկն ալրաղաց է ընդունվում մեքենայացված ու պնևմատիկ տեղակայումների օգնությամբ և ուղարկվում պահեստ՝ մի քանի տասնյակ հազար տոննա տարողությամբ էլևատոր։

## Աղացման տեխնոլոգիական պրոցես
thumb|right
Հատիկի աղացման տեխնոլոգիական պրոցեսը բաժանվում է երեք հիմնական մասի՝
* հատիկի մաքրում ու նախապատրաստում,
* աղում,
* լցում պարկերի մեջ։

### Հատիկի մաքրում
մինի|ձախից
Հատիկի մաքրումն ու նախապատրաստումը կատարվում են ալրաղացի հատիկամաքրման բաժանմունքում։ Հատիկազտիչ ու հատիկամաքրիչ մեքենաներում այն մաքրում են կողմնակի խառնուրդներից, լվանում լվացման մեքենաներում և նախապատրաստում աղալու համար՝ կոնդիցիոներներում մշակելով ջրով և ջերմությամբ։

### Աղում
Առավել լայն տարածում է ստանում հատիկի արագացված կոնդիցիոնումը՝ հիմնված շոգու կիրառման վրա։ Հատիկն աղալիս այն նախապես մանրացնում են՝ թաղանթը հեռացնելու և էնդոսպերմը ձավարի վերածելու համար (գջլտման պրոցես)։

Ստացված ձավարից քամհար մեքենաներում և հղկող գրտնակիչ հաստոցներում (7-8 հաստոց) առանձնացնում են թաղանթի մանր մասնիկները (հարստացում), որից հետո՝ մաքուր ձավարն աղում գրտնակիչ հաստոցներով (12-13 հաստոց) և ստանում ալյուր։

Գրտնակիչ հաստոցների հետ միասին աշխատում են նաև մաքրող մեքենաները, որոնք ալյուրը տեսակավորում են ըստ մասնիկների խոշորության և, մասամբ նաև, ըստ որակի։ Ստացված ալյուրը ուղարկվում է հատուկ պահեստները։

## Տես նաև
* Ալյուր

## Արտաքին հղումներ
* Мельницы на Измельчение.ru

Կատեգորիա:Ալրաղացներ
Կատեգորիա:Գործիքներ
Դալարագեղ

**Դալարագեղ** սարավանդ Հայկական Լեռնաշխարհում՝ Արփա գետի հովտում, Յարուտ լեռան հյուսիս-արևմուտքում։ Հիշատակում է Գ. Հովսեփյանը։

## Ծանոթագրություններ

Կատեգորիա:Վայոց ձորի մարզի գոգավորություններ
Կատեգորիա:Սարավանդներ այբբենական կարգով
Ալպ-Հիմալայան գեոսինկլինալ

thumb|300px|Գեոսինկլինալ գոտին աշխարհի քարտեզի վրա
**Ալպ-Հիմալայան գեոսինկլինալ** կամ *Միջերկրածովյան գեոսինկլինալ*, երկրակեղևի ամենամեծ *գեոսինկլինալներից*։ Տարածվում է Ատլանտյան օվկիանոսից մինչև Խաղաղ օվկիանոս՝ ընդգրկելով Հարավային Եվրոպան, Հարավային ու Հարավ-Արևելյան Ասիան և Հյուսիսային Աֆրիկայի մի մասը։

## Երկրաբանական պատմություն
Ալպ-հիմալայան գեոսինկլինալի երկրաբանական պատմությունը բաժանվում է՝
* գեոսինկլինալային էտապի (մեզոզոյ-պալեոգեն, մոտ 215 միլիոն տարի)՝ գերազանցապես ծովային ռեժիմով (Թետիս ծով), վայրընթաց տեկտոնական շարժումներով, տրանսգրեսիաներով, նստվածքային ու մագմատիկ ֆորմացիաների կուտակումով,
* հետգեոսինկլինալային կամ օրոգեն էտապի (նեոգեն-անթրոպոգեն, մոտ 30 մլն. տարի), երբ տիրապետող են դառնում վերընթաց տեկտոնական շարժումները, լեռնակազմական պրոցեսները և այժմյան խիստ մասնատված լեռնային ռելիեֆի ձևերը։

Լեռնակազմական պրոցեսները Ալպ-հիմալայան գեոսինկլինալում շարունակվում են հաճախակի ուղեկցվելով, երկրաշարժներով ու հրաբխային երևույթներով։

Ալպ-հիմալայան գեոսինկլինալը կազմված է՝
* մեգաանտիկլինորիումներից (Ալպեր, Կարպատներ, Հիմալայներ և այլն),
* միջադիր զանգվածներից (Լոմբարդիա, Մակեդոնիա, Զիրուլ և այլն),
* մեզասինկլինորիումներից, միջլեռնային ու նախալեռնային իջվածքներից (Կուրի, Հունգարական, Վալախյան, Իրանա-Անատոլիական, Միջագետքի և այլն)։

## Գոտիներ
Ալպ-հիմալայան գեոսինկլինալում անջատվում է երեք գոտի։

### Հյուսիսային և Հարավային արտաքին գոտիներ
Հյուսիսային և Հարավային արտաքին գոտիները կազմված են գերազանցապես նստվածքային ապարներից, բնորոշվում են մագմատիզմի թույլ զարգացմամբ, ծալքերի, վրաշարժերի ու տեկտոնական ծածկույթների համապատասխանաբար դեպի հյուսիս (Պիրենեյներ, Հյուսիսային Ալպեր, Կարպատներ) և դեպի հարավ (Հարավային Ալպեր, Ապենիններ, Տավրոսի և Զագրոսի լեռներ) թեքվածությամբ, շրջմամբ և ուղղվածությամբ։

### Կենտրոնական գոտի
Կենտրոնական գոտին (Կենտրոնական Ալպեր, Դինարիդներ, Անատոլիա, Իրան, Փոքր Կովկաս) բնորոշվում է ավելի բարդ կառուցվածքով և մագմատիզմի ինտենսիվ զարգացմամբ։ Այս գոտում են գտնվում նաև Միջերկրական, Մարմարա, Սև ծովերը և Կասպից ծովի հարավային մասը, որոնք իրենց խորքային կառուցվածքներով անցողիկ են երկրակեղևի օվկիանոսային և մայրցամաքային տիպերի միջև։

## Ծանոթագրություններ

## Արտաքին հղումներ
* Historic Earthquakes & Earthquake Statistics - USGS 
* "Ring of Fire", Plate Tectonics, Sea-Floor Spreading, Subduction Zones, "Hot Spots" - USGS 

Կատեգորիա:Երկրաբանություն
Կատեգորիա:Սալերի տեկտոնիկա
Ալպյան ծալքավորություն

thumb|right|250px|Ալպյան ծալքավորության տեկտոնիկ քարտեզ
**Ալպյան ծալքավորություն**, երկրակեղևի շերտերի ծալքավորություն, որը տեղի է ունեցել մասամբ մեզոզոյան և առավելապես կայնոզոյան դարաշրջաններում։

## Դրսևորման շրջաններ
Բնորոշ դրսևորման շրջաններից են Ալպերը, որից և ծագում է Ալպյան ծալքավորություն անվանումը։ Հաճախ տրիասի, յուրայի և ստորին կավճի ծալքավորություևև առանձնացնում են և անվանում վաղ ալպյան կամ կիմերյան ծալքավորություն։ Այն մարզերում, որտեղ տրիասի նստվածքները ծալքավորված են պերմակարբոնի նստվածքների հետ միասին (Կովկաս, Միջին Ասիա և այլն), ալպյան ծալքավորության համապատասխան մասն անվանում են էպիհերցինյան։

Ալպյան ծալքավորությունը ընդգրկում է (լայն առումով) Խաղաղ օվկիանոսն օղակող լեռների համակարգը.
մինի|Եվրոպայի տեկտոնիկ քարտեզը
* Կղզեխումբ
** Կորդիլիերներ,
** Անդեր,
** Նոր Զելանդիա,
* Ասիա
** Մալայան կղզեխումբ,
** Նոր Գվինեա,
** Ֆիլիպինյան,
** Ճապոնական կղզիներ,
** Սախալին,
** Կուրիլյան կղզիներ,
** Կամչատկա,
** Ալեության կղզիներ,
** Վերխոյանսկի լեռևաշղթա
* Ալպ-հիմալայան գեոսինկլինալի տարածման մարզերը։

Ալպյան ծալքավորության սահմաններում գտնվում են համեմատաբար երիտասարդ և բարձր լեռնաշղթաները, ակտիվ սեյսմիկ օջախները, բազմաթիվ գործող և հանգած հրաբուխները, ծանրաթյան ուժի բացասական խոշոր անոմալիաները։ Նորագույն տվյալներով ալպյան ծալքավորությանն են պատկանում նաև համաշխարհային օվկիանոսի հատակում լայնորեն տարածված ստորջրյա լեռնաշղթաները, երկրակեղևի ստորջրյա խզվածքները և խորջրյա տեկտոգենները։

Ալպյան ծալքավորության մարզերը ներդրված են գաբրոպերիդոտիտային և գրանիտային մագմայի բազմաթիվ ինտրուզիաներով, որոնց հետ էլ կապված են մետաղային օգտակար հանածոների բազմազան հանքավայրեր։

Կատեգորիա:Տեկտոնիկա
Կատեգորիա:Կայնոզոյ
Սթեյնբոյ

**«Սթեյնբոյ»**, «Բիծ-տղայի աշխարհը» (), Թիմ Բարթոնի բազմասերիանոց մուլտֆիլմն է, որը նկարվել է Flinch Studio-ի կողմից։ Մուլտֆիլմի հերոսը՝ Բիծ-տղան առաջին անգամ երևում է «Օյսթեր-տղայի տխուր մահը և այլ պատմություններ» գրքում, որը նույնպես ստեղծվել և նկարազարդվել է Բարթոնի կողմից։ Սա Թիմի առաջին փորձն է սուպերհերհերոսների մասին պատմող կինոնկարում ՝ «Բեթմենը վերադառնում է» ֆիլմից հետո։

## Սյուժե
Սթեյնբոյի պատմությունը տխուր է և ողբերգական։ Մանուկ հասակում հրաժարվել են իրենից, ասելով, որ նա իրենց երախան չի և կարծում, որ նա ֆրիկ է (անսովոր արտաքինով մարդիկ)։ Նրան հանձնում են մանկատուն, որտեղ նա իր ժամանակն անցնում է իր նման «անճոռնի» մարդկանց հետ։ Բայց մի անգամ գալիս է սերժանտ Գլեն Դեյլը և տանում նրան ոստիկանական բաժանմունքում աշխատելու։ Այնտեղ նա մարտնչում է այնպիսի ֆրիկների դեմ, ինչպիսին ինքն է․․․

## Սերիաներ
# Հիպնոսացնող աղջկա մասին
# Քիմիկատներով սնվողը
# Բոուլիգմենը
# Աղբի փաշեկուլի աշխատանքի մասին
# Լուցկու մասին
# Սթեյնբոյի պատմությունը

## Հետաքրքիր փաստեր
* Մի քանի հերոսների հնչյունավորել է դերասանուհի Լիզա Մերին։

## Արտաքին հղումներ
* Multimedia , The Tim Burton Collective. 6 Stainboy episodes.

Կատեգորիա:Թիմ Բարթոնի ֆիլմեր
Կատեգորիա:2000 ֆիլմեր
Բեռնարդո Ալվարադո Մոնսոն

**Բեռnարդո Ալվարադո Մոնսոն** (, ), Գվատեմալայի կոմունիստական շարժման գործիչ։

## Կենսագրություն
Սովորել է Գվատեմալայի համալսարանի իրավաբանական ֆակուլտետում։ 1949 թվականին ընտրվել է Գվատեմալայի աշխատանքի կուսակցության (ԳԱԿ) Կենտկոմի և նրա քաղաքական հանձնաժողովի անդամ, 1954 թվականին՝ գլխավոր քարտուղար։

1955 թվականին բանտարկվել է, սակայն հասարակական կարծիքի ճնշման տակ իշխանություններն ազատել են նրան և արտաքսել Հոնդուրաս (1956)։ Հետագայում գաղտնի վերադարձել է Գվատեմալա։

1963 թվականի սեպտեմբերին նորից է բանտարկվել, ապա՝ արտաքսվել։ Զոհվել է 1972 թվականին։

## Ծանոթագրություններ

## Գրականություն
* 26 de septiembre de 1972  
* El 26 de septiembre en nuestra memoria 
* Urgen aprobación de ley 3590 en Guatemala en el marco del Día Internacional del(la) Detenido(a)-Desaparecido(a) 
* Dicciones y dichos que identifican a los habitantes de Pallasca  

Կատեգորիա:Գվատեմալացիներ
Կատեգորիա:Սպանված քաղաքական գործիչներ
Մարկ Սթրոնգ

**Մարկ Սթրոնգը** (, ) բրիտանացի դերասան է՝ իտալական ծագմամբ։ Առավել հայտնի է «Շերլոկ Հոմս», «Աստղային փոշի», «Ռոբին Հուդ» ֆիլմերից։

## Կենսագրություն
Մարկ Սթրոնգը բրիտանացի դերասան է։ Ծնվել է է 1963 թ․–ի օգոստոսի 5–ին Լոնդոնում՝ իտալական–ավստրիական ընտանիքում։
Սովորել է Լոնդոնի Royal Holloway համալսարանում, ավելի ուշ ավարտել է նաև Bristol Old Vic վճարովի դպրոցը։
Առաջին դերը խաղացել է «Գլխավոր կասկածյալը» հեռուստասերիալում, որտեղ աշխատել է հայտնի դերասանուհի Հելեն Միրենի հետ։ Վերջին նշանավոր դերերից է լորդ Բլեքվուդի դերը՝ «Շերլոք Հոլմս», իսկ պարոն Գոդֆրիի դերը՝ «Ռոբին Հուդ» ֆիլմերում։
2014 թ․–ին արժանացել է «Լավագույն դերասան» անվանակոչմանը։

## Անձնական կյանք
Մարկ Սթրոնգն ապրում է Լոնդոնի հյուսիսում, իր կնոջ՝ Լիզա Մարշալի, և երկու որդիների՝ Գաբրիելի և Ռոմանի հետ։
Սթրոնգը դերասան Դանիել Քրեյգի մտերիմ ընկերն է։ Քրեյգը նաև Սթրոնգի փոքր որդու՝ Ռոմանի կնքահայրն է։

## Ֆիլմագրություն
* Գլխավոր կասկածյալը (1993) - Տեսուչ Լարի Հոլ
* Թակարդում (1994) - Քենի
* Մեր ընկերները հյուսիսում (1996) - Թերի Կոքս
* Էմմա (1996) - Պարոն Նայթլի
* Հավատ (1999) - Մայքլ Միտչեմ
* Ծնունդ, հարսանիք և մահ (1999) - Թերրի
* Արևային լույսի համը (1999) - Իստվան Սորս
* Ռմբակոծիչ (2000) - Գնդապետ Քրիս Փորսայտ
* Աննա Կարենինա (2000) - Ստիվա Օբլոնսկի
* Վերջին պատերազմը (2001) - Սասթի Միլլեր
* Սնահավատություն (2001) - Անտոնիո Գաբրիելի
* Կանաչ դաշտեր (2002) - Բժիշկ Թոլկին
* Ամեն ինչ սիրո մասին (2003) - Արթուր
* Հենրիխ VIII (2003) - Թոմաս Գովարդ
* Ձնծաղիկը (2004) - Հարրի Ստարքս
* Օլիվեր Թվիստ (2005) - Թոբի Կրեկիտ
* Ձմեռային արև (2006) - Ֆրենկ Էգնյու
* Աստղային փոշի (2007) - Սեպտիմուս
* Անհաջողակի հիշողությունները (2008) - Մեննի Միզել
* Խելացին (2008) - Բժիշկ Նիլ Բեռնարդ
* Երիտասարդ Վիկտորյան (2009) - Պարոն Ջոն Կոնրոյ
* Շերլոկ Հոլմս (2009) - Լորդ Հենրի Բլեքվուդ
* Ռոբին Հուդ (2010) - Պարոն Գոդֆրի
* Ձմեռային արև (2013) - Ֆրենկ Էգնյու
* Խաղ ընդօրինակմամբ (2014) - Ստյուարդ Մենզիս
*Մինչ Քնելս (2014) - Բժիշկ Նեշ

## Ծանոթագրություններ

## Արտաքին հղումներ
* 

Կատեգորիա:Լոուրենս Օլիվիեի մրցանակի դափնեկիրներ
Կատեգորիա:Բրիտանացի դերասաններ
Կատեգորիա:Մյունխենի համալսարանի շրջանավարտներ
Կատեգորիա:Բրիտանացի հեռուստատեսային դերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Անգլիացի տղամարդ կինոդերասաններ
Կատեգորիա:20-րդ դարի անգլիացի տղամարդ դերասաններ
Խուլիո Ալվարես դել Վայո

**Խուլլիո Ալվարես դել Վայո** (Alvares del Vayo) (, ), իսպանական քաղաքական գործիչ, հրապարակախոս, դիվանագետ։

## Կենսագրություն
1931-1933 թվականներին եղել է դեսպան Մեքսիկայում։ 1934 թվականին դարձել է սոցիալիստների ձախ թևի առաջնորդներից մեկը, իսպանական ժողովրդի ազգային-հեղափոխական պատերազմի տարիներին՝ արտաքին գործերի մինիստր (1936 թվականի սեպտեմբեր-1937 թվականի մայիս, 1938 թվականի ապրիլ-1939 թվական) և Գլխավոր զինվորական կոմիսարիատի ղեկավար (1936 թվականի հոկտեմբեր-1937 թվականի նոյեմբեր)։ 1939 թվականից վտարանդի է։

## Ծանոթագրություններ

## Արտաքին հղումներ
* Хулио Альварес дель Вайо в Дипломатическом словаре 
* Хулио Альварес дель Вайо в Советской исторической энциклопедии 

Կատեգորիա:Իսպանիայի քաղաքական գործիչներ
Կատեգորիա:Մադրիդի Կոմպլուտենսե համալսարանի շրջանավարտներ
Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ
Կատեգորիա:Իսպանացի հրապարակախոսներ
Կատեգորիա:Իսպանացի դիվանագետներ
Կատեգորիա:Իսպանացի գրողներ
Կատեգորիա:Իսպանացի իրավաբաններ
Կատեգորիա:Իսպանացի լրագրողներ
Կատեգորիա:20-րդ դարի լրագրողներ
Կոբիլի (առու)

**Կոբիլի ** (), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Ներքին Բրեվեննիցա գետի վրա։ Գետի երկարությունը կազմում է 13 կմ։

## Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 03050300212103000081182
* Կոդը ըստ հիդրոլոգիական հետազոտության (ՌԴ) — 103008118
* Ավազանի կոդը — 03.05.03.002
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

## Ծանոթագրություններ

Կատեգորիա:Դվինսկո Պեչարսկի ավազանային շրջանի գետեր
Կատեգորիա:Կոմի Հանրապետության գետեր
Կատեգորիա:Ռուսաստանի գետեր
Ալտերացիա (ախտաբանություն)

**Վնասում** կամ **ալտերացիա** (՝ փոփոխություն), ախտաբանության մեջ օրգանների, հյուսվածքների, բջիջների, միջբջջային նյութի կառուցվածքային փոփոխություն, որն առաջանում է վնասող ազդակների (մեխանիկական, ջերմային, Էլեկտրական, քիմիական և այլն) ներգործությամբ։ Բորբոքային գործընթացի կարևոր ախտաֆիզիոլոգիական բաղադրիչն է։ Դրսևորվում է մահացու(լետալ) և ոչ մահացու տարբերակներով։ Մահացու տարբերակին են պատկանում նեկրոզը(մեռուկ) և ապոպտոզը, իսկ ոչ մահացու են դիստրոֆիաները՝ բջիջների դարձելի վնասումները։ Գործընթացի անդարձ լինելու դեպքում դիստրոֆիաները և նեկրոզը կարող են լինել իրար հաջորդող փուլեր։

## Զարգացում
Ալտերացիան զարգանում է աստիճանաբար, սկզբնական փուլերում հետադարձելի է, սակայն վնասող գործոնների տնական ազդեցությունից հյուսվածքները և բջիջները կարող են մահանալ։ Ալտերացիայից առաջացած կառուցվածքային խանգարումները կապված են բջջային կոլոիդների վիճակի փոփոխության հետ։

Ալտերացիայի ենթարկված մասում բջջաթաղանթի թափանցելիությունն իոնների նկատմամբ մեծանում է, գոյանում այսպես կոչված վնասվածքի պոտենցիալ, որը և պայմանավորում է վնասվածքի հոսանքի առաջացումը։

## Տես նաև
* Կենսա-Էլեկտրական պոտենցիալներ

## Ծանոթագրություններ

Կատեգորիա:Ախտաբանական ֆիզիոլոգիա
Կատեգորիա:Բորբոքումներ
Կատեգորիա:Կենսաբանություն
Ալտերացիա (երաժշտություն)

thumb|
**Ալտերացիա ** ( — «փոփոխություն»).
* հիմնական հնչյունաշարի աստիճանների (դո, ռե, մի, ֆա, սոլ, լա, սի) բարձրության փոփոխումը մեկ կամ երկու կիսատոնով։

Ալտերացիաի նշաններն են՝
* # (դիեզ), որ նշանակում է կես տոնով բարձրացում,
* ♭ (բեմոլ)՝ կես տոնով իջեցում,
* X (դուբլ–դիեզ)՝ երկու կիսատոնով բարձրացում)
* ♭♭ (դուբլ–բեմոլ)՝ երկու կիսատոնով իջեցում։

Ալտերացիաի դեպքում հնչյունի հիմնական անվանը միանում է ալտերացիաի նշանի անվանումը (օրինակ, սի-բեմոլ)։ Ալտերացիաի վերացումը նշվում է (բեկար) նշանով։
* Լադի անկայուն հնչյունների բարձրացումը կամ իջեցումը կես տոնով՝ ձգտողականությունը սրելու նպատակով։

Կատեգորիա:Երաժշտական եզրույթներ
Կատեգորիա:Երաժշտության տեսություն
Ալքիբիադես

**Ալքիբիադես** (, ), աթենացի զորավար, պետական գործիչ։

## Կենսագրություն
Ծնվել է Աթենքում, արիստոկրատի ընտանիքում։ Հոր՝ Կլինիայի մահից (մ. թ. ա. 447) հետո Ալքիբիադեսը դաստիարակվել է քեռու՝ Պերիկլեսի տանը։ Աշակերտել է փիլիսոփա Սոկրատեսին։

Պատանեկան հասակից համաճանաչ դարձավ Աթենքում իր բազմակողմանի ընդունակությունների, կրթության, պերճախոսության, գեղեցկության և այլ բարեմասնությունների շնորհիվ։ Փայլուն հեծելամարտիկ էր, օլիմպիական խաղերի բազմակի հաղթող։ Մ. թ. ա. 420 թվականից բազմիցս ընտրվել է ստրատեգոս։

## Քաղաքական գործունեություն սկիզբ
Արտահայտելով Պելոպոնեսյան պատերազմների կողմնակից կուսակցության շահերը՝ Ալքիբիադեսը ձգտում էր Աթենքի գերիշխանությունը պարտադրել հունական պոլիսներին։ Փառատենչ Ալքիբիադեսի ջանքերով վերսկսվեց Նիկեայի հաշտությամբ (մ. թ. ա. 421) ընդհատված պատերազմը, որը մ. թ. ա. 418 թվականին ավարտվեց Սպարտայի հաղթությամբ։ Մ. թ. ա. 416-415 թվականին Ալքիբիադեսը երկրորդ անգամ ընտրվելով ստրատեգոս, արշավանք ձեռնարկեց Սիրակուզայի դեմ։

Սակայն օպոզիցիոն խավերը Ալքիբիադեսին ամբաստանեցին աստվածներին վիրավորելու և Աթենքի սրբությունները պղծելու մեջ։ Աթենքի ժողովրդական դատարանը որոշեց Ալքիբիադեսին ետ կանչել բանակից, բռնագրավել ունեցվածքը և մահվան դատապարտել։ Տեղեկանալով այդ մասին՝ մ. թ. ա. 415 թվականի վերջին Ալքիբիադեսը փախավ Սպարտա՝ իր ծառայությունն առաջարկելով նրան։

## Ռազմական և դիվանագիտական գործունեություն
Ալքիբիադեսի ռազմական և դիվանագիտական տաղանդի շնորհիվ սպարտացիները պարտության մատնեցին աթենացիներին, մեկուսացրին դաշնակիցներից։ Ալքիբիադեսի նկատմամբ Սպարտայի վերնախավի տածած անվստահությունն ու նախանձը, Ագիս 2-րդ թագավորի դավադիր մտադրությունը (Ալքիբիադեսը սիրային կապերի մեջ էր թագուհու հետ) Ալքիբիադեսին հարկադրեցին հեռանալ Սպարտայից (մ. թ. ա. 412) և ապաստանել Աքեմենյան սատրապ Տիսափարնասի մոտ։ Մ. թ. ա. 411 թ., երբ Աթենքում հաստատվեց օլիգարխիայի կամ, այսպես կոչված, «400»–ի իշխանությունը, Ալքիբիադեսին հայրենադարձման իրավունք շնորհվեց։

Մ. թ. ա. 411-408 թվականներին Ալքիբիադեսի առաջնորդությամբ աթենական բանակը մի շարք կարևոր հաղթանակներ տարավ սպարտացիների և պարսիկների դեմ, վերականգնվեց Աթենքի ծովային գերիշխանությունը։ Մ. թ. ա. 408 թվականի հունիսին դափնիներով պսակված Ալքիբիադեսը վերադարձավ Աթենք։

Ալքիբիադեսի փառքն ու հաղթանակը մեծ հանդիսավորությամբ նշվեց, և նա ճանաչվեց բանակի ու նավատորմի անսահմանափակ հրամանատար։ Մ. թ. ա. 407 թ. Անտիոքոս զորավարի մեղքով աթենական բանակը ճակատամարտերից մեկը տամուն տվեց Սպարտային, որից օգտվեցին Ալքիբիադեսի հակառակորդները և նրան արտաքսեցին հայրենիքից։ Եգոս–Պոտամոսի ճակատագրական ճակատամարտից (մ. թ. ա. 405) առաջ Ալքիբիադեսն ապարդյուն փորձում էր Աթենքի զորավարներին օգնել իր ռազմական խորհուրդներով։

Աթենքի անկումից հետո, Սպարտայի պահանջով, Ալքիբիադեսը սպանվեց իր ապաստանատուի՝ Փռուգիայի պարսկացի սատրապ Փառնավազի հրամանով։

## Պատկերասրահ

TestaAlcibiades.jpg
TestaAlcibiades.jpg
Socrates-Alcibiades.jpg
Alcibiades7220.jpg
AuvrayAlcibiades.jpg
AspasiaAlcibiades.jpg


## Ծանոթագրություններ

Կատեգորիա:Զորավարներ
Կատեգորիա:Մ.թ.ա. 5-րդ դարի հույներ
Կատեգորիա:Մ․թ․ա․ 5-րդ դարի ծնունդներ
Կատեգորիա:Մ.թ.ա. 5-րդ դարի մահեր
Կատեգորիա:Սպանված քաղաքական գործիչներ
Կատեգորիա:Հին հույն հռետորներ
Կոգել (գետ)

**Կոգել ** (), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Իլիչ գետի վրա։ Գետի երկարությունը կազմում է 193 կմ։

## Ծանոթագրություններ
* Данные государственного водного реестра

Կատեգորիա:Դվինսկո Պեչարսկի ավազանային շրջանի գետեր
Կատեգորիա:Ռուսաստանի գետեր
Հոֆֆա

**«Հոֆֆա»** (), ամերիկա-ֆրանսիական կենսագրական ֆիլմ է, որը գրվել է Դևիդ Մամետի և նկարահանվել Դենի Դե Վիտոյի կողմից և հիմնված է Ջիմմի Հոֆֆայի կյանքի վրա։

## Սյուժե
Կենսագրական ֆիլմ պրոֆմիության առաջնորդ Ջիմմի Հաֆֆայի մասին։ Իր կարիերան Հոֆֆան սկսել է մոտ երեսուն տարեկանում՝ բեռնատար մեքենաների վարորդների քարոզչությամբ, համոզելով նրանց, որպեսզի մտնեն պրոֆմիություն։ Հետագայում լինում է կարերայի մեծ աճ, կապեր մաֆիայի հետ, ազատազրկում և շուտ ազատում։

## Դերակատարներ
* Ջեք Նիկոլսոն՝ Ջեյմս Ռիդդլ «Ջիմմի» Հոֆֆա
* Դենի Դե Վիտո՝ Ռոբերթ «Բոբի» Սիարո
* Արմանդ Ասսանտ՝ Քերոլ «Դեյլի» Դ'Ալլեսանդրո
* Ջեյ Թի Ուոլշ՝ Ֆրենկ Ֆիտզսիմմոնս
* Ջոն Ռեյլի՝ Փիթեր «Փիթ» Կոնելլի
* Ֆրենկ Ուալեյ՝ Երիտասարդ վարորդ
* Քեվին Անդերսոն՝ Ռոբերթ Ֆ․ Քեննեդի
* Ջոն Պ․ Ռայան՝ Ռեդ Բենեթ
* Ռոբերթ Պրոսկի՝ Բիլլի Ֆլինն
* Նատալիա Նոգուլիչ՝ Ջո Հոֆֆա
* Նիկոլաս Պրիոր՝ Հոֆֆայի դատապաշտպանը 
* Փոլ Գիլֆոյլ՝ Թեդ Հարմոն
* Կարեն Յանգ՝ Երիտասարդ կին RTA-ում
* Կլիֆֆ Գորման՝ Սոլլի Սթեին
* Բրունո Գորման՝ Սոլլի Սթեին
* Ջոն Ֆավրո՝ Էքստրա

## Մրցանակներ
1993 թվականին ֆիլմի օպերատոր Սթեֆեն Բորումն առաջադրվեց Օսկարին «Լավագույն օպերատորական աշխատանք» անվանակարգում։

## Ծանոթագրություններ

## Աղբյուրներ
* 
* 
* 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1990-ականների դրամա ֆիլմեր
Կատեգորիա:1992 դրամա ֆիլմեր
Կատեգորիա:1992 ֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ամերիկյան քրեական դրամա ֆիլմեր
Կատեգորիա:Դենի Դե Վիտոյի ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում Միչիգանում
Կատեգորիա:Ֆիլմեր, որոնց գործողությունները տեղի են ունենում Նևադայում
Ազատ Ալչուջյան

**Ազատ Հակոբի Ալչուջյան** (), հայ խորհրդային քիմիկոս։ Քիմիական գիտությունների դոկտոր (1958), պրոֆեսոր (1953), Հայկական ԽՍՀ գիտության վաստակավոր գործիչ (1965)։

## Կենսագրություն
Ծնվել է փետրվարի 18-ին, Ախալցխայում։ 1932 թվականին ավարտել է Լենինգրադի Լենսովետի անվան տեխնոլոգիական ինստիտուտը, ապա աշխատել տեղի բարձր ճնշումների ԳՀԻ-ում։

1938 թվականին տեղափոխվել է Երևան և մինչև 1970 անընդմեջ ղեկավարել պոլիտեխնիկական ինստիտուտի ընդհանուր և անօրգանական քիմիայի ամբիոնը, այնուհետև նշանակվել պրոֆեսոր-կոնսուլտանտի պաշտոնում։ Եղել է ինստիտուտի քիմիա-տեխնոլոգիական ֆակուլտետի դեկան (1943-1947 և 1950-1957)։ ԽՄԿԿ անդամ 1945 թվականից։

## Աշխատանքներ
Ազատը զբաղվել է հետերոգեն կատալիզի հարցերով, ուսումնասիրել պալադիումի, նիկելի, կոբալտի և այլ մետաղների կատալիտիկ ազդեցությունը հիդրման ռեակցիաների վրա։ Զբաղվել է նաև Հայկական ԽՍՀ մի քանի հանքանյութերի կոմպլեքսային վերամշակման հարցերով։

## Երկեր
* Բարձրամոլեկուլային սինթետիկ միացություններ, Ե., 1966

## Ծանոթագրություններ

Կատեգորիա:Հայ պրոֆեսորներ
Կատեգորիա:Հայ քիմիկոսներ
Կատեգորիա:Քիմիական գիտությունների դոկտորներ
Քեն Լյուն

**Քենետ**(**Քեն**) **Լյուն** (, ), ամերիկացի դերասան։

## Կենսագրություն
Քեն Լյունը ծնվել է 1970 թ․–ի հունվարի 21–ին Նյու Յորքի արևելյան կողմում։ Նրա ընտանիքը տեղափոխվել է Միդվուդ, որտեղ էլ նա մեծացել է, սովորել է դպրոցում, ապա անցել համալսարանական կրթության Նյու Յորքում։ Դերասանի վարպետություն սովորել է Քեթրին Ռասելի, Նեն Սմիթների, ապա որոշ ժամանակ Աննա Ջեքսոնի մոտ։

1997 թ․–ին Բրեթ Ռետները նրան դերակատարության է հրավիրել «Ժամանակի շտապումը», իսկ Էդուարդ Նորթոնը՝ «Պահել հավատը» ֆիլմերում։ Այդ ժամանակից ի վեր նա սկսել է նկարահանվել հեռուստատեսային ֆիլմերում և կինոֆիլմերում, ինչպիսիք են՝ «Ջեյմս Լյոսը և Աստված», «Թոնի», «Օրենք և կարգ», «Թռչել», «Դարի մարդը» և այլն։

## Ֆիլմագրություն
* Բարի գալուստ տիկնիկների տուն (1995) - Բարրի
* Նկարներ Ժաննա Դոուի երեխայից (1995) - խանութպան
* Օրենքն ու կարգը (1995-2002) - Սթիվեն Վոնգ/Չանգ/Թոմմի Վոնգ
* Կարմիր անկյունը (1997) - Պենգ
* Պիկ ժամ (1998) - Սենգ
* Թռչել (1998) - Ջերեմի Կիմ
* Դարի մարդը (1999) - Մայկ Ռեմսի
* Հրաշքների աշխարհ (2000) 
* Պահել հավատը (2000) - Դոն
* Լաբիրինթոս (2000) - Բժիշկ Միկաո
* Արհեստական բանականություն (2001) - Սայատուո-Սամա
* Լրտեսական խաղեր (2001) - Լի
* Վանիլային երկինք (2001) - Գեղարվեստական խմբագիր 
* Կարմիր վիշապ (2002) - Լոյդ Բոուման 
* Դեմք (2002) - Ուիլլի
* Անվճար քաղաքի անհաջողակը (2004) - Լինկոլն Մա
* Ատելություն (2005) - Մո
* Ձկան տարի (2007) - Ջոնի
* Լավ կինը (2011) - Շեն Յան
* Գիշերային հերթափոխ (2014) - Տոֆեր

## Ծանոթագրություններ

## Արտաքին հղումներ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Նյու Յորքի համալսարանի շրջանավարտներ
Լեչե (գավառ)

**Լեչե** (), գավառ Իտալիայի Ապուլիա մարզում։ Մայրաքաղաքը Լեչեն է։ Գավառը զբաղեցնում է 2,759 կմ2 տարածք, բնակչությունը կազմում է 787,825 մարդ (2009 թ.)։ Գավառն ունի 97 կոմունա ։

## Քաղաքներ
*Ակկուարիկա դել Կապո
*Ալեսանո
*Ալլիստե
*Անդրանո
*Արադեո
*Արնեզանո

## Պատկերասրահ

File:Otranto dal bastione dei Pelasgi.jpg
File:Square in Lecce.jpg


Կատեգորիա:Իտալիայի գավառներ
Պրեմիեր Լիգա 2015-16 (Ռուսաստան)

**Պրեմիեր Լիգա 2015/2016 մրցաշրջան** (), Ռուսաստանի ֆուտբոլի առաջին դիվիզիոնի 24-րդ մրցաշրջան, որը կանցկացվի 2015-2016 թվականներին։ Չորրորդ մրցաշրջանը, որն անցկացվում է «աշուն-գարուն» ձևաչափով։ Չեմպիոնական տիտղոսը կպաշտպանի «Զենիթը»։ Առաջնության առաջին շրջանը կավարտվի 2015 թվականի դեկտեմբերի 3-ին, երկրորդ շրջանը կսկսվի 2016 թվականի մարտի 4-ին, առաջնությունը կավարտվի 2016 թվականի մայիսի 21-ին։

## Մասնակից ակումբներ

## Մրցաշարային աղյուսակ

## Արտաքին հղումներ
* Ռուսաստանի Պրեմիեր Լիգայի պաշտոնական կայք  

Կատեգորիա:Ռուսաստանի Պրեմիեր Լիգայի մրցաշրջաններ
Կրուտայա (Տաբիս Յագայի վտակ)

**Կրուտայա** (), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Տաբիս Յագա գետի աջ ափից 35 կմ հեռավորության վրա։ Գետի երկարությունը կազմում է 19 կմ։

## Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը 
Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 03050300212103000083810
* Կոդը ըստ հիդրոլոգիական հետազոտության (ՌԴ) — 103008381
* Ավազանի կոդը — 03.05.03.002
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

## Ծանոթագրություններ

Կատեգորիա:Դվինսկո Պեչարսկի ավազանային շրջանի գետեր
Կատեգորիա:Ռուսաստանի գետեր
Կամպոֆելիչե դի Ռոչելլա

**Կամպոֆելիչե դի Ռոչելլա** (), կոմունա Իտալիայում, Սիցիլիա մարզի Պալերմո գավառում։

Բնակչությունը կազմում է 5735 մարդ, բնակչության խտությունը կազմում է 410 մարդ/կմ²։ Զբաղեցնում է 14 կմ² մակերես տարածք։ Փոստային ինդեքսն է՝ 90010։ Հեռախոսային կոդը՝ 0921։

Քաղաքի հովանավորն է սուրբ Ռոզալիան։ Քաղաքի տոնը նշվում է սեպտեմբերի 4-ին։

## Արտաքին հղումներ
* Բնակավայրի գլխավոր կայք 

## Ծանոթագրություններ

Կատեգորիա:Սիցիլիայի քաղաքներ
Բրենդոն Բաս

**Բրենդոն Սեմյուել Բաս** (, ), ամերիկացի պրոֆեսիոնալ բասկետբոլիստ, ծանր հարձակվող։ Հանդես է գալիս Բասկետբոլի ազգային ասոցիացիայի (NBA) «Լոս Անջելես Լեյքերս» թիմում։ Մասնագիտական կարիերան սկսել է 2005 թվականին։ 2003 թվականին մասնակցել է ԱՄՆ-ի միջնակարգ դպրոցների բասկետբոլի աստղերի McDonald’s All-American խաղին։

2012 թվականի հուլիսին «Բոստոն Սելտիքս»-ի հետ եռամյա պայմանագիր է կնքել (20 միլիոն ամերիկյան դոլարի)։

2015 թվականի հուլիսին պայմանագիր է կնքել Լոս Անջելես Լեյքերսի, մեկ տարի անց՝ Լոս Անջելես Քլիփերսի, 2017 թվականի օգոստոսի 17-ին՝ չինական *Flying Leopards* թիմի հետ։

Բրենդոն Բասի կրտսեր եղբայրը՝ Քրիս Բասը, նույնպես պրոֆեսիոնալ բասկետբոլիստ էր, 2008-2012 թվականներին հանդես է եկել LSU-ի՝ Լուիզիանայի պետական համալսարանի թիմի կազմում։

## Ծանոթագրություններ

## Արտաքին հղումներ
* Էջը NBA.com կայքում

Կատեգորիա:Ամերիկացի բասկետբոլիստներ
Կատեգորիա:Լոս Անջելես Լեյքերսի բասկետբոլիստներ
Կատեգորիա:Օռլանդո Մեջիքի բասկետբոլիստներ
Կատեգորիա:Դալաս Մավերիքսի բասկետբոլիստներ
Կատեգորիա:Բոստոն Սելտիքսի բասկետբոլիստներ
Կատեգորիա:Լոս Անջելես Կլիպերսի բասկետբոլիստներ
Սան Մաուրո Կաստելվերդե

**Սան Մաուրո Կաստելվերդե** (), կոմունա Իտալիայում, Սիցիլիա մարզի Պալերմո գավառում։

Բնակչությունը կազմում է 1737 մարդ, բնակչության խտությունը կազմում է 15 մարդ/կմ²։ Զբաղեցնում է 114 կմ² մակերես տարածք։ Փոստային ինդեքսն է՝ 90010։ Հեռախոսային կոդը՝ +39 0921։

## Ծանոթագրություններ

Կատեգորիա:Իտալիայի բնակավայրեր
Կամպոֆելիչե դի Ֆիտալիա

**Կամպոֆելիչե դի Ֆիտալիա** (), կոմունա Իտալիայում, Սիցիլիա մարզի Պալերմո գավառում։

Բնակչությունը կազմում է 595 մարդ, բնակչության խտությունը կազմում է 17 մարդ/կմ²։ Զբաղեցնում է 35 կմ² մակերես տարածք։ Փոստային ինդեքսն է՝ 90030։ Հեռախոսային կոդը՝ 091։

Քաղաքի հովանավորն է սուրբ Հովսեփը։ Տոնը նշվում է օգոստոսի 23-ին։

## Ժողովրդագրություն
**Բնակչության թվաքանակի փոփոխությունները.**


Colors=
 id:lightgrey value:gray(0.9)
 id:darkgrey value:gray(0.7)
 id:sfondo value:rgb(1,1,1)
 id:barra value:rgb(0.6,0.8,0.6)
ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:2000
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo
BarData=
 bar:1861 text:1861
 bar:1871 text:1871
 bar:1881 text:1881
 bar:1901 text:1901
 bar:1911 text:1911
 bar:1921 text:1921
 bar:1931 text:1931
 bar:1936 text:1936
 bar:1951 text:1951
 bar:1961 text:1961
 bar:1971 text:1971
 bar:1981 text:1981
 bar:1991 text:1991
 bar:2001 text:2001
PlotData=
 color:barra width:20 align:left
 bar:1861 from:0 till: 1017
 bar:1871 from:0 till: 1203
 bar:1881 from:0 till: 1289
 bar:1901 from:0 till: 1181
 bar:1911 from:0 till: 1681
 bar:1921 from:0 till: 1688
 bar:1931 from:0 till: 1439
 bar:1936 from:0 till: 1615
 bar:1951 from:0 till: 1550
 bar:1961 from:0 till: 1339
 bar:1971 from:0 till: 932
 bar:1981 from:0 till: 751
 bar:1991 from:0 till: 638
 bar:2001 from:0 till: 609
PlotData=
 bar:1861 at: 1017 fontsize:S text: 1.017 shift:(-8,5)
 bar:1871 at: 1203 fontsize:S text: 1.203 shift:(-10,5)
 bar:1881 at: 1289 fontsize:S text: 1.289 shift:(-10,5)
 bar:1901 at: 1181 fontsize:S text: 1.181 shift:(-10,5)
 bar:1911 at: 1681 fontsize:S text: 1.681 shift:(-10,5)
 bar:1921 at: 1688 fontsize:S text: 1.688 shift:(-10,5)
 bar:1931 at: 1439 fontsize:S text: 1.439 shift:(-10,5)
 bar:1936 at: 1615 fontsize:S text: 1.615 shift:(-10,5)
 bar:1951 at: 1550 fontsize:S text: 1.550 shift:(-10,5)
 bar:1961 at: 1339 fontsize:S text: 1.339 shift:(-10,5)
 bar:1971 at: 932 fontsize:S text: 932 shift:(-10,5)
 bar:1981 at: 751 fontsize:S text: 751 shift:(-10,5)
 bar:1991 at: 638 fontsize:S text: 638 shift:(-10,5)
 bar:2001 at: 609 fontsize:S text: 609 shift:(-10,5)
TextData=
 fontsize:S pos:(20,20)
 text:Ըստ ISTAT


## Կոմունայի վարչակազմ
* Հեռախոսահամար։ 091 8200010

## Արտաքին հղումներ
* Վիճակագրության ազգային ինստիտուտ
* http://www.istat.it/english/ 

## Ծանոթագրություններ

Կատեգորիա:Սիցիլիայի քաղաքներ
Ա Ին

**Ա Ին** (չին.` 阿英, իրական անունը - Ցյան Սին-ցուն (չին.` 钱杏邨), ), չինացի դրամատուրգ, գրականագետ, գրող և քննադատ։ Հեղինակ է պատմական դրամաների և չինական նոր և նորագույն գրականության պատմության վերաբերյալ աշխատությունների։ Չինական գրականության կարկառուն ներկայացուցիչներից է։

## Կենսագրություն
Ծնվել է Ուհու քաղաքում։ Երիտասարդ տարիքում մասնակցել է մայիսչորսյան շարժմանը։ 1926 թվականին անդամագրվել է Չինաստանի Կոմկուսին։ 1927 թվականին փախել է Ուհան, այնտեղից էլ Շանհայ, որտեղ բանաստեղծ Ցզյան Հուան-ցիի (蒋光慈, 1901-1931) հետ կազմակերպել է «Արև» (太阳) միությունը՝ դառնալով Չինաստանում պրոլետարական գրականության առաջատարներից։ 1930 թվականի ձմռանը մասնակցել է «Ձախ գրողների ընկերակցության» (左翼作家同盟) նախապատրաստական աշխատանքներին, ընտրվել վարչության անդամ։ 1930-ականների վերջերին չին-ճապոնական պատերազմի ժամանակ եղել է Շանհայի «Փրկություն» (救亡 日报) օրաթերթի գրական խմբագիր։ 1941 թվականին ղեկավարել է 4-րդ նոր բանակի քարոզչական աշխատանքները։ Չինաստանի Ժողովրդական Հանրապետության հիմնումնից հետո աշխատել է մշակույթի կառավարման ոլորտում՝ միաժամանակ կատարելով մեծ ծավալի գրական հետազոտություններ։ Մահացել է քաղցկեղից 1977 թվականի հունիսի 17-ին։

## Ստեղծագործությունը
Գրական ասպարեզ է մտել որպես նովելագիր («Գերեզմաններ», «Հեղափոխության պատմություն», «Սպիտակ ծխի» և այլ ժողովածուներ), և բանաստեղծ («Սոված մարդիկ ու սոված արծիվ» ժողովածու), սակայն ամենամեծ ճանաչում է ստացել որպես դրամատուրգ։ 1920-ականների վերջերից հանդես է գալիս նաև որպես գրական քննադատ և գրականության պատմաբան։ Բացի ժամանակակից չին հեղինակներից, ուշադրություն է դարձրել նաև Մաքսիմ Գորկու, Ալեքսանդր Պուշկինի, Բերնարդ Շոուի, Ալեքսանդր Դյումայի և այլ արտասահմանյան հեղինակների ստեղծագործություններին։ Գրել է արժեքավոր աշխատություններ XIX-XX դդ. Չինական գրականության մասին. «Ժամանակակից չին գրողների» (1928 ), «Պատմական նյութերի ցուցիչ» (1935), «Չինական նոր գրականության մեծ անթոլոգիան», «Զրույցներ արձակի մասին» (1936) «Ցինի ուշ շրջանի արձակը» (1937), «Ցինի ուշ շրջանի դրամատիկական և արձակ ստեղծագործությունների վերջին գրացուցակ» (1954), «Ափիոնային պատերազմի ժամանակահատվածի ստեղծագործությունների հավաքածու» (1957), «Ֆրանս-չինական պատերազմի ժամանակահատվածի ստեղծագործությունների հավաքածու» (1957) և այլն։

## Ծանոթագրություններ

## Գրականություն
* Федоренко Н. Т., Китайская литература, М., 1956
* «Краткая литературная энциклопедия», т. 1, М., 1962
* Черкасский Л. Е. Новая китайская поэзия (20-30-е годы). М.։ Наука, 1972.

## Արտաքին հղումներ
* Ստեղծագործությունների ցանկ
* Պորտալ «Hudong» 

Կատեգորիա:Գրական կեղծանուններով հայտնի հեղինակներ
Կատեգորիա:Ուհու քաղաքում ծնվածներ
Կատեգորիա:Չինացի բանաստեղծներ
Կատեգորիա:Չինացի գրականագետներ
Կատեգորիա:Չինացի գրողներ
Կատեգորիա:Չինացի դրամատուրգներ
Կատեգորիա:Չինացի լրագրողներ
Կատեգորիա:Չինացի քննադատներ
Կատեգորիա:Քաղցկեղից մահացածներ
Լյուքսեմբուրգի ֆուտբոլի առաջնություն 1990-1991

**Լյուքսեմբուրգի ֆուտբոլի առաջնություն 1990-1991**, Լյուքսեմբուրգի 77-րդ ֆուտբոլի առաջնությունը։ Մրցաշարի չեմպիոն է դարձել «Ունիոն Լյուքսեմոբւրգը»։ Մրցաշարին մասնակցել է 10 թիմ։

## Արտաքին հղումներ
* Վիճաակգրությունը RSSSF կայքում

Կատեգորիա:Լյուքսեմբուրգի ֆուտբոլի առաջնություն
Էյվերի Բրեդլի

**Էյվերի Անտոնիո Բրեդլի կրտսեր**, (, ), ամերիկացի պրոֆեսիոնալ բասկետբոլիստ, պաշտպան։ Վերջին անգամ հանդես է եկել Բասկետբոլի ազգային ասոցիացիայի (NBA) «Լոս Անջելես Լեյքերս» ակումբում։

## Արտաքին հղումներ
* Էջը NBA.com կայքում
* Էջը Բասկետբոլ-ռեֆերենսում
* Էջը Թվիթերում

Կատեգորիա:1990 ծնունդներ
Կատեգորիա:Ամերիկացի բասկետբոլիստներ
Կատեգորիա:Բոստոն Սելտիքսի բասկետբոլիստներ
Կատեգորիա:Մայամի Հիթի բասկետբոլիստներ
Կատեգորիա:Նոյեմբերի 26 ծնունդներ
Անդրեյ Խլիվնյուկ

**Անդրեյ Վլադիմիրի Խլիվնյուկ** (, ), ուկրաինացի երաժիշտ, «Բումբոքս» խմբի վոկալիստ և խմբի երգերի տեքստերի հեղինակ։

## Կենսագրություն
Անդրեյ Խլիվնյուկը ծնվել է 1979 թվականի դեկտեմբերի 31-ին Չերկասիում։ Սովորել է երաժշտական դպրոցում ակորդեոնի մասնագիտացմամբ, ապա բիզնես-քոլեջում՝ գրաֆիկական դիզայների մասնագիտությամբ։ Բոգդան Խմելնիցկու անվան ազգային համալսարանում թարգմանչի մասնագիտությամբ սովորելու տարիներին սկսել է նվագել «Мандариновый рай» խմբում։ 2001 թվականին խումբը հաղթեց «Перлини сезону» փառատոնում, և խմբի երաժիշտները տեղափոխվեցին Կիև։ Մայրաքաղաքում Անդրեյը սկսեց հետաքրքրվել ջազով և սվինգով, երգում էր Acoustic Swing Band խմբում։ Հետագայում Acoustic Swing Band, Dust Mix և «Тартак» խմբերի մասնակիցներից ձևավորվեց «Графiт» խումբը, որի վոկալիստը Անդրեյն էր։

2004 թվականին Խլիվնյուկը «Тартак» խմբի կիթառահար Անդլեր Սամոյլոյի հետ մասին ստեղծեցին «Բումբոքս» ֆանկ-գրուվ խումբը։ Մի քանի տարվա ընթացքում խումբը մեծ ճանաչում ձեռք բերեց Ուկրաինայում և Ռուսաստանում։ 2005 թվականի ապրիլի ձայնագրվեց նրան առաջին ձայնասկավառակը՝ «Меломанія»: 2006 թվականին թողարկվեց նրանց երկրորդ ձայնասկավառակը՝ «Family Бізнес», որը Ուկրաինայում ոսկե կարգավիճակ ստացավ (այդ պահին վաճառվել է ավելի քան 100 հազար ձայնասկավառակ)։

Խլիվնյուկը ուկրաինացի երգչուհի Նադինի ձայնասկավառակի սաունդ-պրոդյուսերն էր, որի հետ 2007 թվականին կատարել է «Не знаю» երգը։ Վերջինիս հիման վրա որոշ ժամանակ անց տեսահոլովակ նկարահանվեց։ Զուգերգը ստացավ E-motion-ի վարկածով «Տարվա ամենաանսպասելի նախագիծ» մրցանակը։

[thumb|300px|Անդրեյ Խլիվնյուկը [Դմիտրի Շուրովի հետ միասին Pianoбой-ի համերգին Կանաչ թատրոնում (2014)]]

2007 թվականի ամռանը «Вахтёрам» ստեղծագործությունը հայտնվեց Ռուսաստանի ռադիոկայանների եթերներում, իսկ աշնանը «Та4то» ստեղծագործությունը արդեն մոսկովյան ռադիոկայանների եթերում էր։ Ժամանակի ընթացքում «Բումբոքսով» սկսեցին հետաքրքրվել ռուս ձայնագրման ընկերությունները և խումբը պայմանագիր կնքեց «Մոնոլիտ» ընկերության հետ՝ թողարկվելով «Меломанія» և «Family Бізнес» ձայնասկավառակները Ռուսաստանում։ Ձայնասկավառակների թողարկումը կայացավ 2008 թվականի հունիսի 10-ին։ 2009 թվականի օգոստոսից Խլիվնյուկը Եվգենի Կոշևի և Պոտապի հետ միասին կատարեցին ֆրանսիական «13-րդ թաղամաս։ Ուլտիմատում» ֆիլմի ուկրաիներեն թարգմանության դերերը։ Անդրեյի դերը ֆրանսիացի ոստիկան Դամիենինն էր։

## Մրցանակներ
Դարձել է Yuna երաժշտական մրցանակաբաշխության հաղթող 2012 և 2013 թվականներին «բառերի լավագույն հեղինակ» անվանակարգում։

## Անձնական կյանք
2010 թվականի հուլիսին տեղեկություններ տարածվեցին, որ Խլիվնյուկը ամուսնացել է Տարաս Շևչենկոյի անվան ազգային համալսարանի ժուռնալիստիկայի ֆակուլտետի շրջանավարտ Աննա Կոպիլովայի՝ Վադիմ Կոպիլովի՝ Ուկրաինայի ֆինանսների նախարարի նախկին տեղակալի դստեր հետ։ Անդրեյը և Աննան մեկ որդի ունեն՝ Իվանը (ծնվել է 2010 թվականին), և մեկ դուստր՝ Ալեքսանդրան (ծնվել է 2013 թվականին)։

## Ծանոթագրություններ

## Արտաքին հղումներ

* Ալեքսեյ Սոգոմոնովի՝ «Բումբոքսի» պրոդյուսերի բլոգը 

Կատեգորիա:Ուկրաինացի երաժիշտներ
Կատեգորիա:Ուկրաինացի երգիչներ
Լյուքսեմբուրգի ֆուտբոլի առաջնություն 1991-1992

**Լյուքսեմբուրգի ֆուտբոլի առաջնություն 1991-1992**, Լյուքսեմբուրգի 78-րդ ֆուտբոլի առաջնությունը։ Մրցաշարի չեմպիոն է դարձել «Ունիոն Լյուքսեմբուրգը»։ Մրցաշարին մասնակցլե է 10 թիմ։

## Արտաքին հղումներ
* Վիճակագրությունը RSSSF կայքում

Կատեգորիա:Լյուքսեմբուրգի ֆուտբոլի առաջնություն
Կաստրոնովո դի Սիչիլիա

**Կաստրոնովո դի Սիչիլիա** (), կոմունա Իտալիայում, Սիցիլիա մարզի Պալերմո գավառում։

Բնակչությունը կազմում է 3409 մարդ, բնակչության խտությունը կազմում է 17 մարդ/կմ²։ Զբաղեցնում է 199 կմ² մակերես տարածք։ Փոստային ինդեքսն է՝ 90030։ Հեռախոսային կոդը՝ +39 091։

## Ժողովրդագրություն
**Բնակչության թվաքանակի փոփոխությունները.**


Colors=
 id:lightgrey value:gray(0.9)
 id:darkgrey value:gray(0.7)
 id:sfondo value:rgb(1,1,1)
 id:barra value:rgb(0.6,0.8,0.6)
ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:6000
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo
BarData=
 bar:1861 text:1861
 bar:1871 text:1871
 bar:1881 text:1881
 bar:1901 text:1901
 bar:1911 text:1911
 bar:1921 text:1921
 bar:1931 text:1931
 bar:1936 text:1936
 bar:1951 text:1951
 bar:1961 text:1961
 bar:1971 text:1971
 bar:1981 text:1981
 bar:1991 text:1991
 bar:2001 text:2001
PlotData=
 color:barra width:20 align:left
 bar:1861 from:0 till: 3930
 bar:1871 from:0 till: 4000
 bar:1881 from:0 till: 4644
 bar:1901 from:0 till: 5037
 bar:1911 from:0 till: 5060
 bar:1921 from:0 till: 5286
 bar:1931 from:0 till: 5289
 bar:1936 from:0 till: 5463
 bar:1951 from:0 till: 5986
 bar:1961 from:0 till: 5245
 bar:1971 from:0 till: 3895
 bar:1981 from:0 till: 3696
 bar:1991 from:0 till: 3604
 bar:2001 from:0 till: 3419
PlotData=
 bar:1861 at: 3930 fontsize:S text: 3.930 shift:(-8,5)
 bar:1871 at: 4000 fontsize:S text: 4.000 shift:(-10,5)
 bar:1881 at: 4644 fontsize:S text: 4.644 shift:(-10,5)
 bar:1901 at: 5037 fontsize:S text: 5.037 shift:(-10,5)
 bar:1911 at: 5060 fontsize:S text: 5.060 shift:(-10,5)
 bar:1921 at: 5286 fontsize:S text: 5.286 shift:(-10,5)
 bar:1931 at: 5289 fontsize:S text: 5.289 shift:(-10,5)
 bar:1936 at: 5463 fontsize:S text: 5.463 shift:(-10,5)
 bar:1951 at: 5986 fontsize:S text: 5.986 shift:(-10,5)
 bar:1961 at: 5245 fontsize:S text: 5.245 shift:(-10,5)
 bar:1971 at: 3895 fontsize:S text: 3.895 shift:(-10,5)
 bar:1981 at: 3696 fontsize:S text: 3.696 shift:(-10,5)
 bar:1991 at: 3604 fontsize:S text: 3.604 shift:(-10,5)
 bar:2001 at: 3419 fontsize:S text: 3.419 shift:(-10,5)
TextData=
 fontsize:S pos:(20,20)
 text:Ըստ ISTAT-ի տվյալների


## Կոմունայի վարչակազմ
* Հեռախոսահամար՝ 091 8217584
* Էլեկտրոնային հասցե՝ info@comune.castronovodisicilia.pa.it
* Գլխավոր կայք՝ http://www.comune.castronovodisicilia.pa.it/

## Ծանոթագրություններ

## Արտաքին հղումներ
* Բնակավայրի պաշտոնական կայք 
* Վիճակագրության ազգային ինստիտուտ 
* http://www.istat.it/english/ 

Կատեգորիա:Սիցիլիայի քաղաքներ
Ալյումինի համաձուլվածքներ

thumb|200px|right
**Ալյումինի համաձուլվածքներ**, համաձուլվածքներ, որոնց հիմքը ալյումինն է։ Փոքր խտության հետ մեկտեղ ունեն բարձր էլեկտրահաղորդականություն և ջերմահաղորդականություն, կոռոզիակայունություն, բարձր տեսակարար ամրություն։

## Կիրառում
Կիրառվում են ավիացիայում, տրանսպորտում, շինարարությունում, շարժական ագրեգատներում, փոխադրովի հարմարանքներում՝ մեքենաների և կոնստրուկցիաների կշռի թեթևացման նպատակով, ինչպես նաև ամանեղենի պատրաստման համար։

Ալյումինի համաձուլվածքներ բաժանվում են 2 խմբի՝
* ձուլման
* դեֆորմացվող։

## Ձուլման ալյումինի համաձուլվածքներ
Ձուլման Ալյումինի համաձուլվածքներ պարունակում են Si, Cu, Mg, Zn և այլն, ունեն ձուլման լավ հատկություններ, բայց Փոքր պլաստիկություն, ամրանում են մոդիֆիկացմամբ և ջերմամշակմամբ, կիրառվում են ձևավոր ձուլման համար։

## Դեֆորմացվող ալյումինի համաձուլվածքներ
Դեֆորմացվող Ալյումինի համաձուլվածքներ պատկանունում են Cu, Mg, Mn, Ni և այլն, ավելի ամուր են ու պլաստիկ, ամրանում են ջերմամշակմամբ։

Կատեգորիա:Համաձուլվածքներ
Ջարեդ Սալինջեր

**Ջարեդ Սալինջեր** (, ծնվ.` մարտի 4, 1992), ամերիկացի պրոֆեսիոնալ բասկետբոլիստ, ծանր հարձակվող։ Հանդես է գալիս Բասկետբոլի ազգային ասոցիացիայի (NBA) «Բոստոն Սելտիքս» ակումբում։

## Արտաքին հղումներ
* Էջը NBA.com կայքում 
* Էջը Բասկետբոլ-ռեֆերենսում 
* Էջը Թվիթերում 

Կատեգորիա:1992 ծնունդներ
Կատեգորիա:Մարտի 4 ծնունդներ
Կատեգորիա:Ամերիկացի բասկետբոլիստներ
Կատեգորիա:Բոստոն Սելտիքսի բասկետբոլիստներ
Կատեգորիա:ԲԱԱ-ի բասկետբոլիստներ
Կատեգորիա:Օհայո նահանգի համալսարանի շրջանավարտներ
Հունվարի 0

**Հունվարի 0**, գոյություն չունեցող օրացույցային ամսաթիվ, որը հիմնականում օգտագործվում է աստղաչափությունում։

## Աստղաչափությունում
Հունվարի 0-ն կարելի է հանդիպել տարեկան էֆիմերտեներում, որտեղ այն պայմանականորեն փոխարինում է նախորդ տարվա դեկտեմբերի 31-ը։

1955 թվականի Միջազգային աստղագիտական միության հավաքին որոշվել է սահմանել հուլյան ամսաթվի նոր տարբերակ, որը սկսվում է 1900 թվականի հունվարի 0-ից։

## Ծրագրային ապահովումներում
Եթե Microsoft Excel ծրագրում ստեղծել «ամսաթիվ/ժամանակ» տիպի բջիջ և հավաքել 0, ապա ծրագիրը դուրս կբերի 1900 թվականի հունվարի 0։

## Տես նաև
* Մարտի 0

## Ծանոթագրություններ

Կատեգորիա:Աստղաչափություն
Կատեգորիա:Ծրագրային ապահովում
Կատեգորիա:Հորինված ամսաթվեր
Կատեգորիա:Հունվար